งบประมาณ
ในวันที่ 29-31 พ.ค.นี้ สภาผู้แทนราษฎรกำลังพิจารณาร่างพระราชบัญญัติ (พ.ร.บ.) งบประมาณรายจ่ายประจำปีงบประมาณ 2557 วงเงินงบประมาณ 2,525,000 ล้านบาท เป็นงบประมาณแบบขาดดุลจำนวน 250,000 ล้านบาท
30 พ.ค. 2556

ในวันที่ 29-31 พ.ค.นี้ สภาผู้แทนราษฎรกำลังพิจารณาร่างพระราชบัญญัติ (พ.ร.บ.) งบประมาณรายจ่ายประจำปีงบประมาณ 2557 วงเงินงบประมาณ 2,525,000 ล้านบาท เป็นงบประมาณแบบขาดดุลจำนวน 250,000 ล้านบาท 
งบประมาณแผ่นดินเป็นแผนเกี่ยวกับการใช้จ่ายของรัฐบาล และการจัดหารายรับให้เพียงพอกับการใช้จ่ายในรอบ 1 ปี ซึ่งจะเริ่มต้นในวันที่ 1 ต.ค.ของปีไปจนถึงวันที่ 30 ก.ย.ของปีถัดไป 
การจัดทำงบประมาณแผ่นดินเป็นสิ่งจำเป็น เพื่อให้รัฐบาลมีการวางแผนที่จะดำเนินการไว้ล่วงหน้า และรายจ่ายของรัฐบาลเป็นส่วนประกอบของอุปสงค์รวม การวางแผนการใช้จ่ายและการหารายรับจะทำให้สามารถคาดคะเนสภาพเศรษฐกิจในปีต่อไปได้ 
นอกจากนี้ ยังช่วยให้รัฐบาลบริหารการคลังได้อย่างมีประสิทธิภาพภายในขอบเขตของงบประมาณที่จัดทำขึ้น ในปีนี้งบประมาณแผ่นดินจัดทำบน “ยุทธศาสตร์ประเทศ” ที่มุ่งยกระดับมาตรฐานในทุกๆ ด้านของประเทศ และคาดการณ์ว่าเศรษฐกิจไทยในปี 2557 จะขยายตัวประมาณ 4–5% อัตราเงินเฟ้อ 2.7-3.7%